Il-Ministru għas-Saħħa Godfrey Farrugia ħabbar li wieħed miż-żewġ bordijeit li twaqqfu fl-Isptar Mater Dei b’rizultat tar-Rapport Dalli, se jinvestiga l-kuntratti mogħtija dwar xiri ta’ mediċini u apparat mediku għall-allegati skorettezzi u jekk ikun il-każ jgħaddi l-listi ta’ dawn l-iskorettezzi lill-Pulizija, lill-Awditur Ġenerali jew lill-Avukat Generali. Il-Ministru Farrugia, li kien qed iwieġeb diversi mistoqsijeit fil-Parlament qal li l-bord l-ieħor se jħares lejn l-aspett maniġerjali u se jifli r-Rapport Dalli dwar ir-riżorsi umani, il-finanzi u l-inventarji. Huwa qal li dawn iż-żewg bordijeit mistennija jlestu r-rapporti taghhom fi żmien qasir. Madankollu, żied igħid li l-Gvern mhux bilfors jimxi fuq ir-rakkomandazzjonijiet kollha elenkati fir-Rapport Dalli. Dr Farrugia semma’ li twaqqaf kumitat li qed jifli is-sistema tax-xiri tal-mediċini u apparat ieħor biex jissimplifika s-sistema u ħa azzjoni biex minn 135 mediċina differenti li kienu out of stock f’Jannar li għadda, dawn niżlu għal 35 dan ix-xahar. Huwa qal ukoll li l-mediċini se jinaħżnu f’fabbrika waħda f’San Ġwann u se jingħalqu l-imhazen tal-Marsa u l-Madliena fejn il-Gvern qed iħallas €0.25 miljun f’kera. Il-maħzen fl-Isptar San Luqa se jingħalaq ukoll biex il-ħazna kollha tmur f’post wiehed. Fi sforz biex jitnaqqsu l- waiting lists , l-apparat tal-MRI beda jintuza ukoll f’ħinijiet kmieni fil-ghodu u tard fil-ghaxija bl-ispejjez jonqsu ukoll. Semma’ li se tibqa’ is-sistema fejn persuna li jmur l-emergenza fuq każ akut tkun aċċettata għal investigazzjoni medika anke mingħajr ma jirreferih tabib. Dwar ir-rapport John  Hopkins, li sar fl-2011 iżda ma sar xejn dwaru mill-amministrazzjoni l-oħra, l-Minsitru Farrugia qal li dan beda jigi mwettaq bir-riferenzi li saru fir-rapport iservu bħala l-bażi ghall- White Paper fuq l-iskema tal-ispizerija tal-għażla tiegħek. Il-Ministru Farrugia qal ukoll illi r-Rapport Dalli ma jdaħħalx lill-Gvern f’konfrontazzjoni mal-unjons, tant li l-Gvern iffirma diga’ ftehim mal-GWU u l-UĦM dwar it- traspodners fl-emerġenza u mal-MUMN u l-MAM dwar il- key performance indicators . Huwa qal ukoll li fil- working groups li se jitwaqqfu, l-unjons kollha se jkunu rappreżentati.   Irrefera wkoll għal-ligi dwar is-saħħa li qal se tissepara l-funzjonijiet regolatorji, operattivi u ta’ policy .  Kif suggerit mir-Rapport Dalli se jitwaqqaf kumitat għar-ristrutturar tal-Fondazzjoni għas-Servizzi Medici bħala aġenzija u jara jekk din l-entità tistax isservi bħala business holding company .